Boek: Hekeltegnieke vir kunsvlytersChrista Swanepoel 20 Hekeltegnieke deur Christa Swanepoel sal menige kunsvlyter se vingers laat jeuk om weer ŉ hekelprojek aan te pak. Die boek bevat kreatiewe projekte en byderwetse patrone met 20 verskillende tegnieke, idees en patrone waarvoor dit gebruik kan word. Elke tegniek gaan gepaard met ŉ patroon en ander idees oor hoe om dit op ŉ byderwetse manier uit te beeld. Swanepoel verskaf basiese hekeltegnieke vir die beginner, asook meer gevorderde tegnieke vir diegene wat reeds ervare met hekelwerk is. Swanepoel brei al van kleintyd af en geniet steeds elke oomblik daarvan. Sy het jare lank as deel van die Vrouekeur-span patrone ontwikkel en ŉ reeks boeke oor die onderwerp het by Lapa Uitgewers verskyn. Sedert die afsluiting van daardie fase het sy nog meer tyd vir hierdie passie en sy hoop om dit nog lank met ander te kan deel. Uitgewer: Lapa Uitgewers Prys: R240,00* *Prys onderworpe aan verandering Koop die boeke by Graffiti Boeke